गं 6 AIIMS महरनि फसंथान गंफायै बिहार (पातना), चत्तीशगड़ (रायपुर), मध्यʼ प्रदेश (भुपाल), उड़िस्सा (भुबनेश्वर), राजस्थान (जधपुर) आरो उत्तराञ्चल (ऋषिकेष) आव गंफायाव 840 कौटि रां खरसा खालामनानै लुफुंनो थांखि लानाय जायो। बे राइजोफोरखौ बायदिसिना समाज-रांखान्थि बिथिं जेरै सुबुं जौगानायनि नोजोर, लेखा रोंनायनि हार, निखावरि सिमा हांखोनि सिंनि सुबुं आरो बोसोरारि आइ आरो देहानि बायदि बिथिं जेरै सुबुं-बिसनानि रुजुजखा, गिथाव बारस्लायनो हानाय बेरामफोरनि थानाय हार, खुदियाफोरनि थैनाय हार बायदिखौ नोजोराव लाखिनानै थि खालामनाय जादों। गंफ्रोम फसंथानफोरा 960 बिसनानि देहाफाहामसालि जागोन (500 बिसनाया मेदिकेल कलेज देहाफाहामसालिनि थाखाय; 300 बिसनाया जरʼखा/बां जरʼखानि थाखाय; 100 बिसनाया ICU/जाब्रबथाइयाव भुगिनांनायफोरनि थाखाय;30 बिसनाया देहायारि मुलि आरो सुंथाफिननायनि थाखाय आरो 30 बिसनाया आयुशनि थाखाय) जेराव देहाजोथोननि खाबुखौ मोन 42 जरʼखा/बां जरʼखा आयदाफोराव होनो थि खालामनाय जादों। ग्रेजुवेट थाखोआव देहाफाहामसालियाव सा 100 फरायसाफोरा मुं थिसननो हागोन। बेनि अनगायैबो Medical Council of India (MCI) नि नेमखौ मानिनानै बायदि आयदायाव PG/doctoral course आरो Nursing Council नि नेमखौ मानिनानै nursing college खुलिनायनि खाबुबो थागोन।